Document ID: 31995R1518

A Bizottság 1518/95/EK rendelete
(1995. június 29.)
az 1418/76/EGK és az 1766/92/EGK rendeletnek a gabonafélék és a rizs feldolgozásával előállított termékek import- és exportrendszere tekintetében történő alkalmazása részletes szabályainak megállapításáról, valamint a gabonafélék és a rizs import- és exportengedélyezési rendszerének alkalmazására vonatkozó különös részletes szabályok megállapításáról szóló 1162/95/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb az Ausztria, Finnország és Svédország csatlakozási okmánya által, valamint a 3290/94/EK rendelet [1] által módosított, a gabonafélék piacának közös szervezéséről szóló 1992. június 30-i 1766/92/EGK tanácsi rendeletre [2] és különösen annak 10. cikke (4) bekezdésére, 11. cikke (4) bekezdésére, 13. cikke (11) bekezdésére és 16. cikke (2) bekezdésére,
tekintettel a legutóbb az Ausztria, Finnország és Svédország csatlakozási okmánya által, valamint a 3290/94/EK rendelet által módosított, a rizs piacának közös szervezéséről szóló, 1976. június 21-i 1418/76/EGK tanácsi rendeletre [3] és különösen annak 12. cikke (4) bekezdésére, 13. cikke (4) bekezdésére, 14. cikke (16) bekezdésére és 17. cikke (11) bekezdésére,
mivel az Uruguayi Forduló keretében kötött Mezőgazdasági Megállapodás végrehajtása az import- és exportrendszer jelentős módosításait foglalja magában, és mivel ezért szabályozni kell a gabonafélék és a rizs feldolgozásával előállított termékek tekintetében harmadik országokkal folytatott kereskedelemre vonatkozó importvámok és visszatérítések rendszerének alkalmazását - a keveréktakarmányok kivételével -, amelyekre vonatkozóan külön szabályozás született;
mivel a visszatérítésnek arra kell irányulnia, hogy kiegyenlítse a termékek Közösségen belüli ára és a világpiaci ár közötti különbséget; mivel ebből a célból a visszatérítés meghatározásának kritériumait alapvetően az alaptermékek Közösségen belüli és kívüli áraira, a feldolgozott termékek világpiacon történő értékesítésének lehetőségeire és feltételeire való hivatkozással kell megállapítani;
mivel a Bizottság 1620/93/EGK rendelete [4] 1995. július 1-jén hatályát veszti, és mivel ennek következtében annak rendelkezéseit a jelenlegi piaci feltételekhez és a többoldalú kereskedelmi tárgyalások Uruguayi Fordulója keretében kötött megállapodások végrehajtásához igazítva be kell építeni ebbe a rendeletbe;
mivel az e rendeletben előírt intézkedések összhangban vannak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
(1) E rendelet alkalmazásában "feldolgozott termék":
a) az 1766/92/EGK rendelet A. mellékletében felsorolt termékek vagy termékcsoportok, kivéve a 2309 KN-kód alá tartozó termékeket;
b) az 1418/76/EGK rendelet 1. cikke (1) bekezdésének c) pontjában felsorolt termékek vagy termékcsoportok.
(2) E rendelet alkalmazásában "alaptermék" az 1766/92/EGK rendelet 1. cikkének a) és b) pontjában felsorolt gabonaféle, továbbá a törmelék rizs.
I. CÍM
Visszatérítések
2. cikk
(1) A feldolgozott termékekre vonatkozóan nyújtható visszatérítést különösen a következőket figyelembe véve kell meghatározni:
a) az alaptermékek árainak a világpiaci árakhoz viszonyított, Közösségen belüli alakulása;
b) a kérdéses termék gyártásához szükséges alaptermékek mennyisége, és szükség szerint ez utóbbiak egymással való helyettesíthetősége;
c) az azonos feldolgozási folyamatból és azonos alaptermékből nyert különböző termékekre alkalmazandó visszatérítések lehetséges összegződése;
d) a feldolgozott termékek világpiacon történő értékesítésének lehetőségei és feltételei.
(2) A visszatérítéseket legalább havonta egyszer kell rögzíteni.
3. cikk
(1) A visszatérítést az 1162/95/EK bizottsági rendelet [5] 12. cikkének megfelelően kell kiigazítani. A kiigazítást az alaptermék tonnájára vetítve a visszatérítésnek azzal az összeggel való növelése, illetve csökkentése útján kell végrehajtani, amely az 1162/95/EK rendelet 12. cikkének (1) és (2) bekezdésében említett egyes kiigazításokból következik, megszorozva a visszatérítést az I. melléklet 4. oszlopában szereplő, a kérdéses feldolgozott termékre vonatkozóan megadott együtthatóval.
(2) Az 1766/92/EGK rendelet 13. cikke (8) bekezdésének alkalmazásában a nulla összeget nem lehet visszatérítésnek tekinteni, következésképpen arra az 1162/95/EK rendelet 12. cikkének (3) bekezdésében említett kiigazítást nem lehet alkalmazni.
4. cikk
(1) A tagállamok minden nap (brüsszeli idő szerint) 15 óra előtt értesítik a Bizottságot azokról a mennyiségekről, amelyek tekintetében exportengedély kérelmezésére került sor.
(2) A gabonafélék és rizs feldolgozásával előállított, az 1162/95/EK rendelet 7. cikkének (3) bekezdésében nem említett termékek esetében a tagállamok minden héten szerdáig, a visszatérítéssel és visszatérítés nélkül exportált termékek szerinti bontásban tájékoztatják a Bizottságot az előző hét tekintetében a 3846/87/EGK bizottsági rendelet [6] mellékletében meghatározott minden egyes termékkódra vonatkozóan azokról a mennyiségekről, amelyekre engedélyt adtak ki.
II. CÍM
Hiány esetén alkalmazandó rendelkezésekÁltalános rendelkezések
5. cikk
(1) Ha egy vagy több termék esetében teljesülnek az 1766/92/EGK rendelet 16. cikkében és a 1418/76/EGK rendelet 17. cikkében említett feltételek, a Bizottság a következő intézkedéseket hozhatja:
a) exportadó alkalmazása. Ezt az adót a Bizottság hetente egyszer rögzíti. Mértéke a rendeltetési helytől függően eltérő lehet;
b) az exportengedélyek kibocsátásának teljes vagy részleges felfüggesztése;
c) az elbírálás alatt lévő exportengedély-kérelmek teljes vagy részleges elutasítása.
(2) Az (1) bekezdés a) pontjában említett exportadó a vámkezelés elvégzésének napján alkalmazandó exportadó.
A kérelmezőnek az engedélykérelemmel egy időben beterjesztett kérésére azonban az engedély érvényességi ideje alatt teljesítendő kiviteli ügyletre az engedélykérelem benyújtásának napján alkalmazandó exportadót kell alkalmazni.
(3) A Bizottság értesíti döntéséről a tagállamokat, és döntését közzéteszi.
6. cikk
A hamutartalom, a zsírtartalom, a keményítőtartalom és a denaturálási folyamat megállapítására használt módszereket, valamint az e rendeletnek az import- és exportrendszer tekintetében történő alkalmazásához szükséges bármely más analitikai módszert szükség szerint az 1766/92/EGK rendelet 23. cikkében és az 1418/76/EGK rendelet 27. cikkében megállapított eljárásnak megfelelően kell meghatározni.
7. cikk
Az 1162/95/EK rendelet 7. cikkének (3) bekezdésében az 11042150 KN-kód után az 11042299 KN-kódot kell beilleszteni.
8. cikk
Az 1620/93/EGK rendelet 1995. július 1-jével hatályát veszti. Azonban az 1995. július 1-je előtt kibocsátott importengedélyekre továbbra is alkalmazni kell.
9. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ezt a rendeletet az 1995. július 1-je előtt kibocsátott engedélyekre kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1995. június 29-én.

Labels: 12
2
3
17